Lew Iwanowitsch Jaschin

De Lew Iwanowitsch Jaschin (op Russesch: Лев Иванович Яшин), gebuer den 22. Oktober 1929 zu Moskau, an och do gestuerwen den 20. Mäerz 1990, war e sowjeteschen (russesche) Foussballspiller op der Golkipp-Positiounhttps://www.transfermarkt.com/lev-yashin/profil/spieler/174987, an och e fréieren Äishockeyspillerhttps://life.ru/t/%D1%81%D0%BF%D0%BE%D1%80%D1%82/1053894/liev_iashin_takikh_kak_on_nie_bylo_i_nie_budiet.

Hien huet seng Sportscarrière, ursprénglech als Amateurfoussballspiller, 1945 ugefaangen. Vun 1950 bis 1953 spillt de Jaschin och als Äishockeygolkipp an hat esouguer Succès an dësem Sport, awer war hie spéider ausschliisslech op Foussball ausgeriichthttps://ria.ru/spravka/20141022/1029201183.html.

De Lew Jaschin huet a senger Profi-Foussballcarrière nëmme fir den FK Dinamo Moskau (1950–70) gespillt. Vun 1954 bis 1967 huet de Jaschin och 74-mol fir déi sowjetesch Foussballnationalekipp‎, ënner anerem an den Olympia-Matcher, gespillt. 1956 huet de Sportler zu Melbourne eng olympesch Goldmedail gewonnenhttps://www.sports-reference.com/olympics/athletes/ya/lev-yashin-1.html.

De Lew Jaschin war ee vun de beschte Golkippe vun der RSFSR. Hie war den éischte Golkipp, deen de Ballon d'Or (1963) kritt hat, a gouf vu FIFAhttps://ria.ru/sport/20111022/467596509.html a vun IFFHS als de beschte "Kipper" vum 20. Joerhonnerthttp://www.rsssf.com/miscellaneous/iffhs-century.html consideréiert. An de "westleche" Länner gouf de Jaschin als Black Spider oder The Man in Black genannt.

De bekannte russesche Sänger a Schauspiller Wladimir Wyssozki huet dem Lew Jaschin säi Lidd Wratar (Вратарь, "Golkipp") dedicasséierthttp://www.kulichki.com/vv/pesni/da-segodnya-ya-v.html.

Hie war e Grousspapp vum Foussballtrainer, -spiller a Sportsenseignant Wassili Frolow.

 Kuckt och 
 Foussball-Weltmeeschterschaft#Lev Yashin-Trophäe.

 Um Spaweck 


Kategorie:Gebuer 1929
Kategorie:Gestuerwen 1990
Kategorie:Olympionicken
Kategorie:Spiller vun der sowjetescher Foussballnationalekipp
Kategorie:Sowjetesch Äishockeyspiller